— Пытанні і праблемы, агучаныя на форуме, лягчэй і больш эфектыўна вырашаць, калі мы разам, калі ёсць разгалінаваныя сувязі, — мяркуе Ігар Скрыпка, сябра праўлення “Мінскага веласіпеднага таварыства”. — Гэта тычыцца і чыгункі, і перасячэння мяжы, і бардзюраў, і веладарожак. Пакуль мы кожны ў сваім горадзе спрабуем чагосьці дамагчыся, гэта адна справа. А калі мы ўсе з розных гарадоў будзем біць у адну ідэю, то, я думаю, гэта дойдзе да тых людзей, ад якіх залежыць вырашэнне кожнага пытання.